Source: http://docplayer.hu/2603103-A-tulajdonhoz-valo-jog-alkotmanyos-vedelme-torteneti-attekintes.html
Timestamp: 2018-04-25 03:21:12
Document Index: 23003458

Matched Legal Cases: ['bíróság ', 'bíróság ', 'bíróság ', 'in casu', 'Kúria ', 'Kúria ']

A tulajdonhoz való jog alkotmányos védelme Történeti áttekintés - PDF
A tulajdonhoz való jog alkotmányos védelme Történeti áttekintés
Download "A tulajdonhoz való jog alkotmányos védelme Történeti áttekintés"
1 Téglási András egyetemi tanársegéd, Károli Gáspár Református Egyetem Állam- és Jogtudományi Kar Alkotmányjogi Tanszék A tulajdonhoz való jog alkotmányos védelme Történeti áttekintés 1. Előszó A tulajdon mint jogintézmény illetve a tulajdoni garancia szavatolásának kérdésköre már hosszú ideje az érdeklődés előterében áll. Elég csak utalnunk a német-osztrák közjog kialakulása kapcsán arra, amikor az a kérdés merült fel, hogy milyen tárgyköröket kell kötelezően törvényben szabályozni (vagyis a törvényhozási tárgyak köre). Ennek során ugyanis különböző megközelítések alakultak ki. Az angolszász jogrendszerben az a megközelítés vált elfogadottá, hogy amit már egyszer törvényi szinten szabályoztak, azt a későbbiekben sem lehet alacsonyabb szintű jogszabályokban szabályozni. Franciaországban a korábbi feudális szokásokra reagálva, attól eltérve már a polgári forradalom korszakának idején (is) arra törekedtek, hogy lehetőség szerint minden tárgykör törvényi szinten legyen meghatározva. A német-osztrák közjogi felfogás viszont azt az álláspontot alakította ki, hogy nagyon fontos annak meghatározása, hogy mit kell törvényben szabályozni, de mindenképpen kell, hogy a tulajdon és a szabadság törvényi szintű szabályozást nyerjen. 1 Ez mutatja, hogy Európában mindig is igen komoly kategóriának tekintették a tulajdont. Ez azóta sem csökkent. A magántulajdonra épülő társadalmakban különösen, de a tulajdon problémája akkor is jelen volt, amikor a közös tulajdonra, az állami, szövetkezeti tulajdonra épült az állami gazdaság és az állami mechanizmus. A tulajdon azóta is jelen van a különböző jogágakban. Megjelenik elsősorban a magánjogi jogterületeken, különösen a polgári jogban, munkajogban, de jelen van a büntetőjogban (a különböző tulajdoni formák különleges védelmet igényelnek-e vagy sem), és természetesen az alkotmányjogban is, amely az alapjogok között foglalkozik ezzel a 1 Kovács István: Magyar Államjog II. JATE Kiadó, Szeged, pp.
2 kérdéssel. Rögtön szembetűnő, hogy a közjogi/alkotmányjogi megközelítésnél az a kérdés, hogy ezt a jogot a hagyományos kategorizálás során hová helyezzék el, megoszthatta és meg is osztotta az ezzel foglalkozókat. Volt, aki személyhez fűződő jognak tekintette azt a jogot, hogy lehet valakinek tulajdona, mások azt mondták, hogy a gazdasági alapjogok körébe tartozik, mert arra lehet vállalkozásokat, a piacgazdaságot építeni. Ennek a problémának a kapcsán merült fel, hogy a magyar Alkotmánybíróság is többször foglalkozott a polgári jogi és az alkotmányjogi értelemben vett tulajdon fogalmával, a kettő közötti esetleges eltérésekkel, további a tulajdoni védelem alatt álló jogosultságokkal. Jelen tanulmányunkban a közjogi megközelítést tekintjük elsődlegesnek, más jogágakra vonatkozó megállapításokat csak annyiban teszünk, amennyiben érthetőbbé kívánjuk tenni a kérdéskör alkotmányjogi szempontú kidolgozását. Elsőként a tulajdon alkotmányos védelmének történeti előzményeit és kialakulását ismertetjük az egyes nemzeti jogrendszerekben, kiemelve természetesen Magyarországot, illetve a nemzetközi jogi dokumentumokban történő megjelenését, alapjogként történő elismerését. 2. Bevezetés 2.1. A tulajdon és védelmének jelentősége A tulajdon kétségtelenül minden eddigi társadalom legalapvetőbb intézménye, amely az egyes emberek életében, a társadalomban és a gazdaságban is végig kiemelkedő szerepet játszott. Nem pusztán arról van szó, hogy a tulajdon az egyéni szabadság érvényesülésének egyik, ha nem a legfontosabb feltétele, hanem az emberi társadalom eddigi történetét akár a tulajdonért és a tulajdon ellen vívott harcok történeteként is felfoghatjuk. A mindenkori tulajdoni rend döntő mértékben meghatározza egy adott társadalmi és gazdasági berendezkedés jellegét, a tulajdonjog szabályozása pedig az állam szuverenitásának egyik meghatározó elemeként is megjelenik. Ugyanakkor a tulajdon biztosítja az egyes emberek, illetve magának a közösségnek az uralmát az anyagi javak és erőforrások felett, de ez határozza meg a javak elosztását is. A tulajdon formái, a tulajdonviszonyok szabályozása mindig is híven tükrözi egy adott korszak, társadalom viszonyait, és természetesen azok változásait, fejlődését is. Nem mindegy tehát, hogy egy adott társadalomban milyen szociális, politikai vagy társadalmi változások mennek végbe, és ehhez hogyan igazodik maga a 2
3 tulajdoni rendszer. Ráadásul a tulajdon fogalma, jelentése mindig is a jogirodalmi viták középpontjában állt, és az egyes történelmi korszakok, illetve politikai áramlatok alapvetően befolyásolták. 2 A tulajdon kizárólagos és másokat kirekesztő jellegéből adódóan eo ipso védelemre szorul. A már megszerzett javak védelme nélkül ugyanis az egyén önállósága, függetlensége is sérelmet szenvedhet. Ennek különféle eszközei alakultak ki a történelem során. A legtipikusabb magának a tulajdonosnak a tulajdonát érő támadások jogos önhatalommal történő elhárítása, amely önmagában a bellum omnium contra omnes elvéhez történő visszatérést jelentené. Ezért az állam a jog lehetséges eszközeivel mindig is igyekezett a jogtalan támadásokkal szemben a tulajdonosok segítségére sietni. A klasszikus magánjog kialakulásával azonban a közjogi és magánjogi (büntetőjogi és polgári jogi) eszközök nem váltak szét, a szankciók mértéke pedig a bűnösség fokához (és nem a tulajdonban okozott kárhoz) igazodott, és a vagyoni jellegű büntetések mellett sokszor személyi jellegű szankciókat (úgymint például a kézlevágás) alkalmaztak. Az évezredes jogfejlődés eredményeként alig egy-két évszázada alakult ki a tulajdonjog védelmének mai eszköztára, anélkül, hogy ez a fejlődés lezárult volna. A tulajdon elleni legsúlyosabb támadással szemben a büntetőjog nyújt védelmet, amikor a vagyon elleni bűncselekményeket pönalizálja, a kisebb súlyú cselekményeket pedig szabálysértésként szankcionálják. Amennyiben a vagyonban okozott károkozó magatartás nem éri el a bűncselekmény illetve a szabálysértés szintjét, azaz nem veszélyes a társadalomra, a közösségre, akkor a károsult az igényét a polgári jog keretein belül érvényesítheti. 3 A történelem során azonban világossá vált, hogy az egyén tulajdonát nemcsak a másik egyéntől, hanem magától az államtól is védelmezni kell. Ha a polgári kor történeti előzményeibe belegondolunk, jól látható, hogy a mindenkori kormányzat lényegében bármikor jogot formálhatott és formált is arra, hogy belenyúljon az egyének tulajdoni vagyoni viszonyaiba. Példaként említhető a középkori adománybirtokok visszavételének lehetősége, aminek kapcsán már nagyon korán látszik, hogy az államnak a tulajdonra vonatkozóan van egyfajta elvonási joga. Ennél még szélsőségesebb példa a középkori oszmán birodalomban a nagyvezérek helyzete, akik lényegében rabszolgastátuszúak voltak, ezáltal életük és vagyonuk elvételét az állam (aki a szultán személyében testesült meg) tulajdonképpen bármikor elrendelhette. Ezek tehát a klasszikus polgári tulajdon 2 Drinóczi Tímea: Gazdasági alkotmány és gazdasági alapjogok. Dialóg Campus Kiadó, Budapest Pécs, 2007, 175. p. 3 Lenkovics Barnabás: Magyar polgári jog. Dologi jog. Eötvös József Könyvkiadó, Budapest, 2001, 202.p. 3
4 megjelenésének olyan történelmi előképei voltak, amelyek során az állam a kor felfogása szerint jogszerűen avatkozhatott be az egyéni tulajdoni viszonyokba, és foszthatta meg az egyéneket a tulajdonuktól, hogy ezáltal automatikusan jelent meg az az igény, hogy a tulajdont az állam ne csak a polgárok egymás közötti (magánjogi) viszonyaiban, hanem a polgárok és az állam közötti (elsősorban közjogi) relációkban is törvényi, elsősorban alkotmányi szinten védje és garantálja. Ily módon tehát a tulajdon alkotmányos szintű védelme egyben az államhatalom legfőbb korlátjaként jelenik meg. Természetesen a későbbi idők, elsősorban a fasiszta illetve kommunista uralmak magántulajdont közvetlenül sértő, az egyéni tulajdonnal szemben a közösségi tulajdont előnyben részesítő eszméi még erőteljesebben támasztották alá a tulajdon állammal, illetve magával az állam által alkotott joggal szembeni alkotmányos védelmének szükségességét. Erre a megfelelő helyen ki is térünk. 3. A tulajdonjog alkotmányos védelmének megjelenése, főbb eszmetörténeti vonalai Ha a tulajdonjog alkotmányos védelmének vizsgálata kapcsán egészen annak kiindulópontját, illetve fontosabb mérföldköveit kívánjuk meghatározni, végig kell mennünk az egyes nagy történelmi korszakok tulajdoni szabályozásán, illetve azok változásainak okain. Ennek alapján az a megállapítás tehető, hogy a mindenkor fennálló tulajdoni rend változása iránti igény, illetve magába a tulajdonjogba való beavatkozás (mértékének) megváltozása szükségszerűen együtt járt az egyes nagy jogrendek forradalmakat követő átalakításával. Ide érthetjük Kelet-Európában az államszocializmus végét jelentő rendszerváltást amelyet joggal neveznek forradalomnak, olykor azonban csupán egy-egy kormányváltást a konzervatív vagy a szocialista pártok mindenkori választási győzelmei után (lásd pl. Angliában, Franciaországban vagy Olaszországban). Az első komolyabb mérföldkő a francia forradalom után 1789-ben az Ember és Polgár Jogainak Nyilatkozatával (Déclaration des droits le l homme et du citoyen) jelentkezik, amely első ízben garantálta a tulajdont, mint droit inviolable et sacré (sérthetetlen és szent jogot). Ugyanígy történt az Amerikai Egyesült Államok évi alkotmányának hatályba lépése 4 után az egyik oldalon, ellentétes tendenciával Oroszországban az évi Októberi Forradalom, a szovjet állam és a szovjet jog létrehozása után. Ide sorolhatjuk az novemberi németországi forradalom utáni, majd a nemzeti szocialista hatalomátvételt, a háború, a vereség és a szovjet jogfelfogás szeptember 17-én készült el az Egyesült Államok alkotmányának szövege, ami március 4-én lépett hatályba, miután már a szükséges 13-ból 9 állam aláírta. 4
5 alapelveinek Kelet- és Kelet-Közép-Európában való ezt követő elterjedése után. A szocialista késő sztálinista uralomnak ebben az első fázisában, amelyet antifasiszta forradalomnak is neveztek, gazdaságilag és jogilag teljes mértékű kisajátítás és a tulajdoni rendszer átalakítása ment végbe a földreform és az ipari reform deklarált célkitűzésével. Ennek során a polgári jog egységes tulajdonfogalma helyére egy differenciált tulajdonfogalom lépett, amelyben a jogi tartalom és a védelem a tulajdoni tárgyak szerint különbözött. A szocialista tulajdon különböző formáihoz a tulajdon birtokosaként a kollektív jogalanyok különböző változatai jelentek meg úgy, mint az állam (Szovjetunióban), a társadalom (a Jugoszláv Szocialista Szövetségi Köztársaságban) vagy a nép (az NDK-ban). A gazdaságilag és politikailag csődbe jutott államszocializmus 1989-ben az erőszakmentes forradalommal ért véget. Ennek során ismét megjelent az igény egy olyan új jogpolitika iránt, amely a rendszerváltásra, a rendszer ideértve az addigi (szocialista) tulajdonrendszert is átalakítására, valamint annak jogi alapjai megszüntetésére irányult. Tanulmányunk első részében ezeket az imént vázlatosan bemutatott a tulajdoni rendszerváltozás szempontjából is jelentősebb korszakokat, valamint azok főbb eszmeáramlatait ismertetjük, azonban tekintettel arra, hogy tanulmányunk a tulajdon alkotmányos védelmének történeti kialakulását vizsgálja a polgári kort, illetve az első kartális alkotmányok megjelenését megelőző fejlődési tendenciák egyes szakaszait csak annyiban érintjük, amennyiben ezek a későbbiekben (ki)hatással voltak vagy lehetnek a tulajdon védelmének alkotmányos garanciáira is. Hagyományosan a tulajdonjog alkotmányos védelmének szabályozását ahogy Harmathy Attila is írja 5 az észak-amerikai és a francia deklarációktól, alkotmányoktól szokták kezdeni. Ettől a hagyománytól jelen tanulmányunkban eltérünk, és az alkotmányosság, az alkotmányos tulajdonvédelem kérdéskörét nem csupán a tulajdonnak az első írott alkotmányokban való expressis verbis megjelenésétől vizsgáljuk, hanem az alkotmány tágabb értelmét 6 berendezkedésben elfoglalt helyét 7 felhasználva a tulajdonnak az állam egész közjogi is idevéve ismertetjük, hogy az állam milyen közjogi 5 Harmathy Attila: A tulajdonjog alkotmányos védelme. Jogtudományi Közlöny, sz p. 6 Az alkotmány tágabb értelemben vett fogalmát a constitutio szó legáltalánosabb felfogásából alakították ki. Ezt a kifejezést John Locke is használja a kormányzat intézményei -nek, a világ Isten által létrehozott berendezkedésének, illetve az egész társadalmi berendezkedés jelölésére is. A tágabb és szűkebb értelemben vett alkotmány problematikájáról lásd Kovács István: Magyar Alkotmányjog I., JATE Kiadó, Szeged, 1990, p.; John Locke és Anglia hatását az alkotmánygondolat kialakítására bővebben lásd Kovács István: A szocialista alkotmányfejlődés új elemei. Akadémia Kiadó, Budapest, 1962, p. 7 Ez a felfogás közel áll Molnár Kálmán, a XX. század elejének egyik legismertebb közjogásza által adott fogalom-meghatározáshoz, mely szerint Alkotmány alatt azt a szervezetet érjük, amelyben az állam hatalmi élete lejátszódik. Így tekintve minden államnak van alkotmánya (Magyar Közjog. Pécs, 1929, 244. p) 5
6 eszközökkel törekedett és törekszik mind a mai napig az egyén tulajdonát más egyénekkel, illetve saját magával szemben is biztosítani. Ilyen megközelítésben tehát nemcsak az alkotmány szűkebb értelmében, az első kartális alkotmányok megjelenésének időpontjától illetve még szigorúbban véve magának az alkotmánybíráskodásnak, mint az alkotmányvédelem egyik legfőbb eszközének kialakulásától közelítjük meg ezt a kérdéskört, noha a későbbiekben természetesen ezekre is részletesen kitérünk. A tágabb és szűkebb értelemben felfogott alkotmányfogalom révén az alkotmány léte nemcsak a polgári átalakulástól kezdődően, hanem már a feudális államszervezet viszonyai között is megállapíthatóvá válik, így ezt a korszakot is mind hazánkban, mind Európában kimerítően vizsgáljuk. Mindemellett legalább érintőlegesen vizsgáljuk a tulajdonnak, mint jogintézménynek a távolabbi történelmi gyökereit is, legalábbis azokban az eszmetörténeti vonalakban, amelyek hatására a XVII XVIII. században a tulajdon immáron az egyes államok alkotmányos szabályozásának terrénumán is helyet kapnak, és a későbbiekben az alkotmányos tulajdonvédelem alapjául szolgálnak. 4. Tulajdonjog az ókorban Ahhoz, hogy a tulajdon alkotmányos védelmével kapcsolatos mai alkotmánybírósági gyakorlatot megértsük, szükséges az egyes tulajdonelméleteknek egy kicsit távolabbi egészen az ókorig visszanyúló megközelítése, amely ily módon egyfajta összeköttetést is teremt az egyes koncepciók és azok későbbi alkotmánybíráskodás során megjelenő gyakorlata között. Már önmagának a tulajdonnak, mint jogintézménynek a fogalmát is érdemes egészen az ókori Róma institúciói között, odáig visszamenve keresni. Akár egészen az ősi társadalom tulajdonából is ki lehetne indulni, ahol az ingatlan, illetve földtulajdon vonatkozásában a kollektív tulajdon, míg az egyéb használati tárgyak esetében a személyes tulajdon volt jellemző. A későbbiekben azután fokozatosan jelent meg a közösségi földhasználat helyett az egyéni földhasználat, és ily módon a közösségi földtulajdon helyett a magántulajdon általánossá válása. Úgyszintén érdekes lenne a római jogon kívüli ókori jogrendszerek vizsgálata a tulajdon védelme szempontjából, hiszen például Észak-Mezopotámiában, illetve Babilonban a kezdeti közösségi földhasználatot követően a föld főtulajdonjoga alapvetően 6
7 a királyt illette meg, és azon létezett egyéni és csoportos birtok. 8 Mindemellett például a zsidó jog is igen sajátosan szabályozta a tulajdont. 9 A mai modern tulajdonelméletek és így tanulmányunk szempontjából azonban jelentősége igazából a római jog szerinti tulajdon-fogalomnak (dominium, proprietas) van, amely kialakulása idején értelemszerűen még nem azonos a modern korok tulajdonfogalmával. A római jogi tulajdon ebben az időszakban tipikusan testi tárgyakon fennálló teljes jogi hatalmat (plena potestas) biztosított a jogosult számára. Maga a tulajdon fogalma is ez alapján került meghatározásra, aminek megfelelően a tulajdon egy dolog feletti teljes hatalom, amelynél fogva a magáéban mindenki megteheti mindazt, amivel nem zavar másokat. 10 A tulajdonjog tehát már ebben a korban is a legtágabb és legteljesebb szinte korlátlan 11 alanyi magánjog, amelynek tartalma klasszikusan ahogy azt már a kor egyik remek jogásza, Ulpianus is megfogalmazta a birtoklás (ius possidendi), használat (ius utendi), rendelkezés (ius disponendi), gyümölcsöztetés (ius fruendi) részjogosítványaiban merült ki. E meghatározás látszólag ugyan elenyésző alkotmányjogi relevanciával bír, ezt azonban cáfolja az a tény, hogy az egyes jogintézmények és jogi konstrukciók, így a tulajdoni viszonyok tekintetében is egyfajta történelmi kontinuitás fedezhető fel. Ennek eredményeként nyilvánvaló hasonlóság látszik a római kori és a szocialista tulajdon tartalmi elemei között, 12 amely főleg 1949 és 1989 között a magyar (alkotmányos) tulajdoni szabályozásra is egyértelmű hatást gyakorolt. A római jog, továbbá a XVI. századtól kezdve Németországban kialakuló természetjogi iskola, valamint az ebből a későbbiek során kialakuló pandektisztika művelői 13 körében is alapvető jelentőségű. 14 Nem beszélve arról, hogy ez a római jogi 8 Kisteleki Lövétei Nagyné Rácz Schweitzer Tóth: Egyetemes állam- és jogtörténet Ókor feudális kor. HVG-ORAC, Budapest, 1998, p. 9 Mózes törvényei szerint minden 50. évben, az ún. Jóbel-évben melyet 49 év után kürtszóval (héberül jóbel, innen származik a neve) hirdettek ki valamennyi korábban eladott földbirtok visszakerült korábbi tulajdonosához, illetve annak örököséhez. Az egész Palesztinában hirdetett szabadság tehát az ország minden személyének és összes földbirtokának szólt, ezért a Jóbel-évet a szabadság-évének is nevezték. Ennek alapvető célja az egyes családok megóvása a teljes elszegényedéstől és elzülléstől, a föld termékenységének emelése és a földbirtok felosztása körül létrejött egyenlőtlenségek kiegyenlítése vagyis tulajdonképpen a régi zsidó társadalom félszázadonkénti újjászületése. (Mózes III. könyv 25, 8 17, és 50-54) Földi András Hamza Gábor: A római jog története és institúciói. Nemzeti Tankönyvkiadó, 1996, 288.p. 11 A klasszikus római tulajdonjog korlátlanságával ellentétes álláspontot képvisel pl. Diósdi György A tulajdonjog kialakulása Rómában c. kandidátusi disszertációjában (1967). 12 Hamza Gábor: The Subsequent Fate of Roman Law in a Comparative Approach (Reading Materials), Eötvös Kiadó, 2007, p. 13 A pandektarendszer kialakulása a római jogi glosszátorok és kommentátorok idején kezdődő, és a XIX. században végződő, évszázados fejlődési folyamat eredménye, amely lényegében a természetjogi iskolából fejlődött ki, a természetjogra jellemző gondolatrendszerben gyökerezik. (Hamza Gábor: Az európai magánjog fejlődése. Nemzeti Tankönyvkiadó, Budapest, 2002, 99. és 102. p.) 7
8 fogalom-meghatározás megjelenik a magyar alkotmánybíróság gyakorlatában is, amikor az alkotmány 13. -ával kapcsolatos első néhány határozatában a tulajdon fogalmát lényegében a klasszikus polgári jogi tulajdonfogalomra, illetve annak a hagyományos triászt (birtoklás, használat, rendelkezés jogát) magába foglaló elméletére alapozta, és csak a későbbiekben jelent meg ennek a fogalomnak az alkotmányjogi tulajdonfogalomtól történő elválasztása (ennek részleteit lásd később). Ami alkotmányjogi szempontból még érdeklődésre tarthat számot, az a római tulajdonjog korlátozása, illetve annak lehetősége, tekintettel arra, hogy a tulajdon korlátozhatóságának kérdésköre a későbbiekben, sőt mind a mai napig komoly alkotmányjogi vitákat eredményez, nem véletlen, hogy a magyar Alkotmánybíróság tulajdonvédelemmel kapcsolatos határozatainak jelentős része is ekörül forog. Egyáltalán nem mindegy ugyanis, hogy az egyén tulajdona, illetve a későbbiekben már tulajdonhoz való joga (vagyis amely már ekkorra alapvető emberi jogként jelenik meg az egyes országok alkotmányaiban illetve nemzetközi dokumentumokban) mennyiben eshet elsősorban közjogi, a későbbiekben pedig már kifejezetten alkotmányos korlátozások alá. Tudniillik a római jog is ismerte már a közérdek védelmében bevezetett tulajdoni korlátozást. 15 közérdekből történő tulajdonkorlátozás máig ható tétele elvezet bennünket a hatályos magyar alkotmányos tulajdoni szabályozáshoz, egészen pontosan az alkotmány 13. (2) bekezdéséhez, amely egyéb alapjogok vonatkozásában nem, de a kisajátítás kapcsán kivételesen lehetővé teszi a tulajdonhoz való jog közérdekből történő korlátozását, sőt teljes elvonását. A tulajdon olyan mai alkotmányunkban is megjelenő 16 közjogi természetű elvonási lehetőségét, mint a kisajátítás vagy az elkobzás mint törvényi büntetés közül az utóbbit már a rómaiak is előszeretettel alkalmazták, a kisajátítástól viszont, mint a tulajdonos dolgának kártalanítás ellenébe akarata ellenére, többnyire közérdekből történő elvonásától a rómaiak viszolyogtak, ebből kifolyólag csak a posztklasszikus korban került teljes elismerésre. 17 A 14 Vö. Hamza: Az európai magánjog fejlődése. i.m p. 15 Ilyen közérdekből történő korlátozásnak minősült például, hogy ha árvíz vagy más esemény miatt valamelyik közúton nem lehetett közlekedni, akkor a legközelebbi szomszédos telek tulajdonosa köteles volt tűrni, hogy a telkén a közforgalom áthaladhasson. (Földi Hamza: i.m p.) 16 Lásd az Alkotmány 13. (2) bekezdését illetve az 57. (4) bekezdését. 17 Földi Hamza: i.m p. 8
9 5. A tulajdonviszonyok szabályozása a középkorban Téglási András: Az előbbiekben ismertetett római jog szerinti tulajdon tehát teljes, abszolút jogot jelentett egy adott elsősorban fizikai dologra vonatkozóan. A glosszátorok, kommentátorok, majd a német pandektajog tudósai ugyanis mindvégig megőrizték a római jogi alapokat, így a tulajdonjog abszolút jellegét és teljes hatalmát biztosító sajátosságát is. Tették ezt annak ellenére, hogy a feudális jogokban a római jogi abszolút és kizárólagos tulajdon érvényesülése a dolgoknak csak meghatározott körére korlátozódott (szerzeményi javak, ingóságok), a legfontosabb tulajdoni tárgy, a föld tekintetében a korlátozott tartalmú hűbéri tulajdon rendje érvényesült. A római jogi egységes és legteljesebb vagyonjogi kategóriaként létrejött tulajdonjog a germán (feudális) termelési módban már jelentősen korlátozódott, és tulajdonjogi fogalmi kettősség jött létre. Amíg az ingó dolgok vonatkozásában lényegében megmaradt a római jogi tulajdonjog, addig az ingatlanokra nézve már sajátos, közhatalmi elemekkel terhes, osztott tulajdonjogi lánc alakult ki. A középkorban ugyanis a föld mint alapvető termelőeszköz feletti feudális tulajdonviszonyok kialakulása jelentős változásokat hozott a társadalmi fejlődésben, amelynek eredményeként a paraszt mint közvetlen termelő a földtől és ezáltal a földesúrtól személyes függőségbe került. A földtulajdon jelentős része a feudális társadalmi rendben szolgáló jobbágytelkekre tagozódott, amit állandó használatra a jobbágyok kezén hagytak. A földesúr jobbágy közötti viszony, mint jogviszony egyrészt a jobbágy földhasználat fejében teljesítendő munka-, termék és pénzszolgáltatásából, másrészt személyi függőségéből állt, vagyis egy olyan mérvű nyílt jogegyenlőtlenség jelentkezett, amelynek révén az alapvető termelőeszközök tulajdonjogából a földbirtokos osztály minden más társadalmi réteg, osztály tagját kiszorította. Az ilyen, személyre vonatkozóan megengedett és természetesen a mai modern, polgári demokráciában már elfogadhatatlan jogképesség-, illetve tulajdonszerzési korlátozás a nemesség földtulajdonjogi monopóliumát feltételezte, nem adott azonban szabad rendelkezési jogot a föld felett, ti. különböző kötöttségek korlátozták a feudális földtulajdonjogot, amelyek a föld feletti rendelkezési jog, az átörökíthetőség, sőt még a föld használata terén is megnyilvánultak. A feudális földtulajdonjog fogalma alatt a földön fennálló tényleges hatalmat tekintették, és valójában ezt részesítették jogvédelemben is. A tényleges hatalom tehát a földbirtok felett általában a tulajdonjog gyakorlását jelentette, nem jelentette azonban azt, hogy a feudális földtulajdonjog összefüggő gazdasági egységet is alkotott volna. A feudális földtulajdonjog egy részén ugyanis már korán kialakult a robotra alapított földesúri gazdaság, de a föld nagy részén mindvégig az alávetett 9
10 jobbágygazdaságokból álló, függő közösségek éltek. Ezért a földesurak érdekeit szolgáló középkori jogászok a római jogból átvett fogalmakat átvitték a feudális földtulajdonjogra is, amelynek révén a hűbérbirtok feletti rendelkezési jog megosztottságát azzal fejezték ki, hogy a hűbérúrnak tulajdonították a föld feletti főtulajdonjogot (dominium directum), míg a jobbágy földesúri tulajdont képező telekbirtokát pedig használati tulajdon -ként (dominium utile) fogták fel, vagyis a hűbérúr jogait a hűbéri főtulajdon, a hűbéresét a hűbéri használati tulajdon fogalma alá vonták. 18 A középkori germán (feudális) tulajdonviszonyokat vizsgálva tehát megállapítható, hogy míg az ingó dolgok vonatkozásában tulajdonképpen a római jog egységes és abszolút tulajdonjog-fogalma szinte teljes mértékben fennmaradt, addig a földtulajdon-viszonyokat vizsgálva az uralkodói szuverenitás, a hűbéri függés és a jobbágyi személyi kötöttség közhatalmi elemei is már jelentős szerepet játszottak, amely egymással alá- és fölérendeltségi viszonyban levő, tartós és rétegződő kétszemélyes kölcsönös szolgáltatásokból állt. Ezek a szolgáltatások részben felosztják a római jogi tulajdonjog jogosítványait, részben pedig magukban foglalják a római jogi értelemben vett idegen dologbeli és kötelmi jogokat is A feudális tulajdonviszonyok Magyarországon Mint már említettük, az alkotmány, mint intézmény tágabb értelemben való felfogása által az alkotmány léte Magyarországon is már a feudális államszervezet viszonyai között megállapítható. E fejezet a magyar feudális államszervezet alapvető tulajdoni viszonyait hivatott vizsgálni. Tekintettel arra, hogy az európai államokban ez idő tájt megjelenő feudális korszakot Magyarország sem kerülhette el, a feudális tulajdonjog Magyarországon is a feudális jog egyik alapvető jogintézményeként jelent meg, és ezen belül elsősorban a feudális földtulajdonjogban testesült meg. A földtulajdonhoz való viszony ugyanis alapvetően meghatározza az egész feudális gazdasági rendet, az emberek egyes osztályokba (a földbirtokosok illetve a jobbágyok osztályába) való besorolását. A feudális földtulajdon már jelentős eltéréseket mutat a római jogi földtulajdontól, sokkal kötöttebben, a feudális láncolat által korlátozva jelent meg. A feudális rendben ugyanis 18 Kisteleki Lövétei Nagyné Rácz Schweitzer Tóth: Egyetemes állam- és jogtörténet Ókor feudális kor, i.m p. 19 Sárközy Tamás: Indirekt gazdaságirányítás, vállalati árutermelés és a tulajdonjog. Akadémiai Kiadó, Budapest, 1973, 87. p 10
11 minden tulajdon a főhűbérúrtól származott, és oda is háramlott vissza a hűbéri szolgálat nem teljesítése esetén. A feudális földtulajdon fő jellegzetességének a földesúr jobbágyi birtokviszony (az ún. úrbéri viszonyok) számított. A nagyjából a XIII. század végére kialakult egységes jobbágyosztály ebben a viszonyban mint a földesúrnak (aki lehetett maga a király, nemes vagy akár az egyház) alávetett osztály szerepelt. A jobbágyok az általuk művelt föld használatát megkapták, és amíg kötelességeiket teljesítették, onnan nem lehetett őket kitenni. Werbőczy Hármaskönyve a nemesség földtulajdonjogát a következőképpen rögzítette a paraszttal szemben: Mindazonáltal ez alatt nem azt kell értenünk, mintha az örökséget, melyet a paraszt valakinek hagyott vagy eladott, a földesúrtól örökös joggal el lehetne idegeníteni, mert a parasztnak földesura földeiben, azok örökségére nézve, a munka bérén és jutalmán kívül, semmi joga sincs, hanem az egész föld tulajdona a földesurat illeti s reá tartozik. 20 A török uralmat követően a szabad költözés lehetősége jóval reálisabbá vált a jobbágyok számára, mivel még a XVIII. század első felében is számos termőföld volt megműveletlen. A feudális földtulajdonjog másik jellemzője a király főhűbérúri joga, amelyet a XIII. század második felétől, mint a király főtulajdonjoga, jus regium elnevezéssel használtak. Ez tulajdonképpen azon alapult, hogy a király főleg a XIII. századtól nagy birtokokat adományozott abból a célból, hogy jól felfegyverzett lovagjai legyenek azáltal, hogy az adománybirtokosok egyben katonai szolgálatra is kötelezettek voltak. A Hármaskönyv szerint a király főtulajdonjogát az alapozta meg, hogy eredetileg minden birtokjog a szent koronától ered, és a szent koronára háramlik vissza magszakadáskor, 21 mert a nemesek közössége (communitas) a szent korona joghatósága (in jurisdictionem Sacrae Regni Coronae) alá helyezte: [ ] minden nemesítésnek és birtokadományozásnak teljes hatalma fejedelmünkre szállott át, [ ] fejedelmünk minden báró úrnak és mágnásnak, az ország többi nemeseinek és birtokosainak igaz és törvényes utódja, abban az esetben, ha valamelyikük örökös és maradék 20 Eredeti szöveg szerint: Per hoc tamen non est intelligendum, ut haereditas per rusticum cuipiam legata, vel vendita, jure perpetuo a domino terrestri alienari possit: nem rusticus praeter laboris mercedem, et praemium, in terris domini sui, quantum ad perpetuitatem, nihil juris habet: sed totius terrae proprietas, ad dominum terrestrem spectat, et pertinet. [Corpus Iuris Hungarici Magyar törvénytár ( ) Werbőczy István Hármaskönyve, Franklin-Társulat Magyar Irod. Intézet és Könyvnyomda, Budapest, 1897 (Továbbiakban: Hármaskönyv) pp. Hármaskönyv III. rész 30. czim 7..] 21 Magszakadás általában akkor következett be, ha az adományos fiúága kihalt. Ilyenkor a leányági leszármazottak kénytelenek voltak az ún. leánynegyeddel (az örökös birtokának egynegyedével) megelégedni. 11
12 Téglási András: nélkül halna el. 22 Mert azoknak összes fekvő jószágai, és birtokjogai a jelzett átruházás erejénél fogva, eredetileg Magyarország szent koronájától függenek és törvényes birtokosuk magvaszakadtával mindig ugyanerre is néznek és háramlanak. 23 A birtokadományozás jogát a közösség a koronázással a királyra ruházta át: Miután pedig a magyarok a szent lélek kegyelmének ihletéből, szent királyunk közremunkálása által az igazságnak felismeréséhez és a katholikus hitnek vallásához jutottak és Őt önként királyukká választották és meg is koronázták: a nemesítésnek s következésképen a nemeseket ékesítő és a nem nemesektől megkülönböztető birtok adományozásának jogát s teljes hatalmát az uralkodással és országlással együtt a község a maga akaratából, az ország szent koronájának joghatósága alá helyezte és következésképen fejedelmünkre és királyunkra ruházta; ettőlfogva Ő tőle ered minden nemesítés és e két dolog mintegy a viszonos átruházásnál és a kölcsönösségnél fogva, annyira szorosan függ egymástól mindenha, hogy egyiket a másiktól külön választani és elszakítani nem lehet s egyik a másik nélkül nem történhetik. 24 A király a szent korona e joghatóságánál fogva minden elhunyt magvaszakadtnak birtokjogai felett teljes hatalommal szabadon rendelkezhetik, vagyis megtarthatja magának vagy újból eladományozhatja: Mert a királyi Felség (e Magyarország szent koronájának előbb említet joghatóságánál fogva) bármely elhaltnak, a kinek magva szakad, vagyis a ki örökösök hátrahagyása nélkül mulik ki, minden birtokjoga fölött mindenkor teljes hatalommal szabadon (a mint akarja) rendelkezhetik, tudniillik: fentarthatja magának, vagy eladományozhatja, vagy ideiglenesen átruházhatja annak részére, a kinek inkább akarja. 25 Ezenkívül nemcsak a magvaszakadtnak, hanem azoknak a birtokjogai is még életükben a szent koronára háramlanak s következésképpen adományozás alá kerülnek, 22 Omnis nobilitatis, et possessionariae collationis plenaria potestas, in princiepem nostrum translata sit: ideo advertendum; quod princeps ipse noster universorum dominorum, baronum, et magnatum, ac aliorum regni nobilium, possessionatorumque hominum, in casu, quo quis eorum, sine haredibus, et posteris decesserit, verus, et legitimus successor sit. (Hármaskönyv 69. p., I. Rész. 10 czim.) 23 Omnia enim bona, et jura eorum possessionaria, ab ipsa sacra regni Hungariae corona, virtute translationis praenotatae, originaliter dependent, et ad eandem semper respiciunt, devolvunturque eorum possessora legitimo deficiente. (Hármaskönyv 69. p., I. Rész. 10. czim 1..) 24 Postquam vero inspirante Spiritus Sancti gratia, ad agnitionem veritatis, Catholicaeque fidei professionem, opera ipsius sancti regis nostri, Hungari venere, et eundem sponte in regem elegere, pariter et coronavere; omnis nobilitationis, et ex consequenti possessionariae collationis, qua nobiles decorantur, et ab ignobilibus segregantur, facultas, plenariaque potestas, in jurisdictionem sacrae coronae regni hujus, et per consequents in principem, ac regem nostrum, a communitate, et communitatis ab auctoritate, simul sum imperio, et regimine translata est, a quo jam omnis nobilitatis origo, per quandam translationem reciprocam, reflexibilemque connexionem, ita mutuo semper dependet; út sejungi, segregarique nequeat, et alter sine altero fieri non possit. (Hármaskönyv 59. p., I. Rész. 3. czim 6..) 25 Regia enim majestas (ex praedeclarata jurisdictione sacrae coronar regni jugus Hungariae) de et super universis juribus possessionariis, quorumcumque decedentium, et in semine, vel haeredibus destitutorum, ac deticientium, liberam (pront voluerit) disponendi, pro se scilicet reservandi, vel alteri, cui maluerit, conferendi, aut inscribendi plenariam semper habet protestatis facultatem. (Hármaskönyv 75. p., I. Rész. 13. czim. 4..) 12
13 akik a hűtlenség 26 elnevezés alatt értett bűncselekményeket elkövetik: És hogy az istentelen embereknek elkövetett gonoszsága büntetlenül ne maradjon; hogy a nemesség és parasztság egyenlő értékűnek tünjék; s ismét, hogy a hűségnek a hűtlenséggel egyenlő jutalma ne legyen; tehát a hűtlenek vakmerőségének és lázadásának megtörésére és az istentelen és becstelen emberek rosszindulatú szabadosságának megfékezésére a mi eleink ezt hozván magával a törvény szigora s a közjó is ezt kívánván, országos végzeménynyel elhatározzák és megállapították, hogy nemcsak valamely magvaszakadtnak [ ] hanem azoknak birtokjogai is, (még életükben) Magyarország szent koronájára háramoljanak s következéskép adományozás alá kerüljenek, a kik konokúl az ország alkotmánya ellen támadnak és ezáltal a királyi felség méltóságát megvetik, és másokat a törvényes igazságon kívül önkényből és vakmerően háborgatnak, hogy az istentelen megbűntetésének példája némelyeket elrettentsen, másokat pedig, a kik az ilyenek jószágait netalán adományul nyerik, annál inkább a hűséges cselekedetek gyakorlására és végzésére buzdítson. 27 A jus regium lényegében a szent koronának tulajdonított joghatóság olyan fekvő jószágokra és birtokjogokra 28 nézve, melyeket rosszhiszeműen és királyi jóváhagyás ellenére bitoroltak. 29 Ez az adományozási rendszer és a főtulajdonjog egészen az 1848-as törvényekig, illetve az azokat végrehajtó évi neoabszolutizmus kori úrbéri pátensig fennállt. A feudális tulajdoni rendszer egyik legjelentősebb intézménye az ősiség, amely egyben a korabeli tulajdoni rendszer legfontosabb korlátozását is jelentette. Az ősiség lényegében a közös őstől leszármazott nemzetségnek a közös ős által szerzett birtokaira 26 A hűtlenség eseteit a Hármaskönyv felsorolta (lásd: Hármaskönyv: I. Rész. 14. czim). Kezdetben e fogalom alá csak a király és az ország iránti hűség megszegésének néhány súlyos esete tartozott. Később aztán egyre több bűntettet nyilvánítottak hűtlenséggé. Werbőczy Tripartituma 18 -ba foglalva, több mint 30 cselekményt sorolt a hűtlenség fogalma alá, idevéve a felségsértésen keresztül az alkotmány, a király és a korona közhatalma elleni támadáson és ellenszegülésen át ( si quis evidenter se erigit, et opponit contra statum publicum, regis, et coronae, azaz ha valaki nyilván az alkotmány, a király és a korona közhatalma ellen támad és ellene szegül ) azoknak a cselekményeit is, akik az ország belső rendjének felforgatására idegen martalócokat hoznak be, vagy töröknek fegyvert és élelmiszert szállítanak. Ilyenkor a hűtlenség elkövetését megállapító bírósági ítélettel szállt vissza a földtulajdon a királyra. 27 Et nem pravorum hominum patrata malitia, impunita relinqueretur; neve nobilitas, et rusticitas aequalis aestimationis censeretur; rursus, ne fidelitas, ac infidelitas, simile promium sortiretur. Ad conterendam igitur infidelium proterviam, et rebellionem, pravorumque, et flagitiosorum hominum male agendi licentiam possessionaria aliquorum in semine (ut praefertur) deficientium, verum etiam contra statum publicum regni hujus, ex coque in despectum dignitatis regiae majestatis contumaciter sese erigentim, atque alios praeter juris aequitatem absolute, temerarieque turbantium; ad sacram coronam dicti regni Hungariae, consequenterque collationem regiam (etiam superviventibus illis) devolvenda esse, tum juris rigore exigente, tum vero reipublicae utilitate exposcente, communi decreto sanxerunt, ac statuerunt: ut exemplo punitionis sceleratorum, alii terreantur, alii vero ad opera fidelitatis exercenda, atque peragenda, si quibus forsitan talium bona collata fuerint, ferventius accendantur. (Hármaskönyv 75. p., I. Rész. 13. czim 5..) 28 A birtok (possessio) szót kétféle értelemben használták: egyrészt valamely ingó vagy ingatlan dolog uralmának, használásának és kormányzásának értelmében, másrészt pedig a possessio, mint tulajdon (proprie) a falu jelentése és értelmeként volt használatos. (Hármaskönyv 89. p., I. Rész. 24. czim 1 3..) 29 Hármaskönyv 89. p., I. Rész. 24. czim. 13
14 vonatkozó igényjogosultságát jelentette, ami akkor jelentkezett, ha a birtok tulajdonosa azt a nemzetség hozzájárulása nélkül kívánta volna elzálogosítani vagy elidegeníteni. Ilyenkor a nemzetség bármely tagja jogosult volt az adott zálogbirtokot visszaváltani vagy visszaperelni természetesen az ellenérték megfizetése mellett. Az ősiség jogintézménye jogszabályi szinten először I. (Nagy) Lajos évi dekrétumában jelenik meg, később azonban szabályai enyhítésre kerültek oly módon, hogy az eladó az osztályos atyafiak elperlése esetén vállalhatta, hogy vagyonából teljes mértékben kártalanítja a vevőt. Werbőczy ennek lehetőségét igen szűk körben vonta meg. A Hármaskönyv szerint ha valakinek idegen kézben zálog czimen, hitbér vagy leánynegyed fejében avagy egyéb visszaváltható módon lekötött fekvő jószágai és birtokjogai vannak: akkor a királyi felség, vagy az, ki királyi adományra tesz szert, vagyis a ki ezeket adományul nyeri, mindenkor magához válthatja. Mert az ilyen lekötés a jószágoknak a tulajdonjogát [ ] nem zárja ki. 30 Ez a szabályozás később főként már a feudális kor vége felé jelentős gátat szabott a földbirtokok korszerűsítésének. A korszerűsítéshez ugyanis hitelre lett volna szükség, az állandó pereskedések veszélye miatt azonban a hitelnyújtás kockázata jelentősen megnőtt. Végül a hosszúra nyúló reformtörekvések eredményeként az évi XV. törvénycikkel, 31 illetve az november 20-án kiadott ősiségi pátenssel szűnt meg teljesen, mely egyben a királyi adományozást formálisan is megszüntette. A kisajátítás elleni alkotmányos védelem egy korai csírájaként jelenik meg az évi XIII. törvénycikk, amely annak érdekében született, hogy a nemesek birtokait, melyekben bányák találhatók, ugyanannyit érő birtokok adása nélkül a király el ne vegye. Ha pedig a nemesek birtokaiban arany vagy ezüst, réz, vagy vasbányák, avagy egyéb bányák voltak, ezeket megfelelő csere mellőzésével nem volt szabad elvenni; hanem ha a király akarta, az említett nemeseknek, efféle aranyércet termő birtokaikért haszonértékű birtokokat adományozzon. 32 Már a feudális korban megjelennek egyes kötött tulajdoni formák, amelyekre külön szabályok vonatkoztak. Ide tartoztak a koronajavak, az egyházi javak és a hitbizományi javak. Külön szabályok vonatkoztak a városi polgárság illetve a jobbágyok tulajdonára is. A koronajavak meghatározása leginkább a mai kizárólagos állami tulajdon tárgyaihoz hasonlítható. Ezeket II. Ulászló évi III. törvénycikkében 33 találjuk meg. E körbe 30 Hármaskönyv 93. p., I. Rész. 27. czim évi XV. törvénycikk az ősiség eltörléséről évi XIII. törvénycikk évi III. törvénycikk a királyi koronára tartozó fekvő jószágok és jövedelmek felsorolásáról 14
15 tartoztak egyebek mellett a szabad királyi városok, 34 a bányavárosok vagy pl. a Csepelsziget. Ezeket sem elidegeníteni, sem elzálogosítani nem lehetett, teljes mértékben forgalomképtelenek voltak, 35 hasonlóan a király illetve a nemesek adományaiból származó egyházi javakhoz, amelyeket szintén nem lehetett visszabocsátani a forgalomba. Az egyházi birtokok egyre növekvő száma miatt már Kálmán király első dekrétumai elrendelték az egyes egyházi birtokok, halászó vizek visszavételét, 36 továbbá királyi adományokból az egyház javára csak királyi engedéllyel lehetett végrendelkezni vagy ajándékozni. 37 II. Endre, majd IV. Béla idejében is folytatódott az eladományozott királyi birtokok visszavétele, amely érintette az egyház birtokait is. Az egyházak elleni birtokkorlátozó rendelkezések megjelentek I. Lajos ősiségről szóló törvényében, amely nemesi javakból az egyháziak öröklését, illetve a vételt is a szerzett javakra korlátozta, de ehhez a király jóváhagyására is szükség volt. 38 Az egyház birtokszerzésére nézve a legjelentősebb korlátozást az ún. holtkézi törvények jelentették. Ez a korlátozás nemcsak nálunk, hanem Európa nyugati államaiban is megjelent. Magyarországon elsőként az évi LVI. törvénycikk 39 tiltotta meg az egyházaknak az újabb birtokszerzéseket, amikor kimondta, hogy egyházi személyeknek (püspökök, egyházfők) nem lehet egyszerre két javadalmat a kezén tartani. Később a feudális korban ezt még többször is megismételték az évi XVII. 40 megújító évi XVI. 41 illetve az azt törvénycikkekkel. Ez utóbbi a király engedélyéhez kötötte az egyházi birtokok szerzését. A holtkézi törvények hatálya egészen a XIX. század végéig fennmaradt, amikor a Kúria állapította meg, hogy azok már nincsenek érvényben. A hitbizomány valamely család javára lekötött, és így a forgalomból kivont oszthatatlan vagyon volt, melyben a vagyon állagát sem megterhelni, sem elidegeníteni nem 34 A nyolc szabad királyi város Buda, Pest, Kassa, Pozsony, Nagyszombat, Bártfa, Eperjes és Sopron volt. 35 Nem számított a koronajavak körébe a visszaháramlás útján a királyhoz visszakerült birtokok, amelyeket az uralkodó újból adományozott, valamint a király magánjavai, amelyekről szabadon rendelkezhetett. 36 Kálmán Király Dekrétomainak Első Könyve 15. Fejezet mindennemü adományok visszafoglalásáról (kivéve Szent István adományát); 16. fejezet a monostoroknak vagy egyházaknak ajándékozott halászó vizek elvételéről; 17. fejezet hogy a szőllők, házak és földadományok bántatlan maradjanak ; 18. fejezet hogy az egyházaknak ajándékozott erdőket nem kell elvenni. 37 Kálmán Király Dekrétomainak Első Könyve 20. Fejezet a királyoktól adományozott birtokok örökléséről évi XX. törvénycikk hogy az egyházi férfiak három tanuvallató levéllel nem szerezhetnek birtokokat évi LVI. törvénycikk: egy egyházi személy se lehessen két javadalomnak vagy két méltóságnak a birtokában vagy élvezetében; továbbá, azok a javadalmak, melyek a római curiánál vannak valaki részére lekötve, egy év alatt szabaddá teendők; és külföldiek részére nem kell egyházi javadalmakat adományozni évi XVII. törvénycikk: hogy világi birtokokat nem szabad egyháziak részére elidegeníteni. (Ezzel a törvénycikkel egyébként helybenhagyták II. András dekrétumának első Lajos részéről történt megerősítését, illetve megújították Ulászló király 3. dekrétumának 55. cikkelyét is.) évi XVI. törvény a főpap urak szabad végrendelkezési képességéről. A 2. kimondta, hogy a szabad rendelkezési jogra nézve a tisztelendő főpapoknak királyi helybenhagyásért kell folyamodni. 15
16 lehetett. Ez az intézmény először Spanyolországban alakult ki, és az osztrákok közvetítésével került Magyarországra. Elsőként az évi IX. törvénycikk 42 engedélyezte hitbizomány alapítását: Az ország mágnásai és előkelői romlásának elháritása, s a fekvőjószágok szokás szerint megkisérlett önkényes elidegenitésének s elpazarlásának megfékezése végett, méltán elhatározták: hogy mától ezentulra, ha valaki e mágnások vagy előkelők közül az ő szolgálataival, vagy saját vitézségével, vagy az ősi javak jövedelmeiből szerzett birtokaira nézve a megyékben előzetesen közzé teendő végrendeleti intézkedéssel Ő császári és királyi szent felségétől megerősitett, hitbizományt és elsőszülöttségi öröklésrendet alapitott s állitott föl: örököseinek és utódainak semmi joguk se legyen az efféle, atyai végrendeleti intézkedés alá vetett javakat, annak tartalma ellenére, azok szerzési tőkeösszegére nézve, elzálogositani és elidegeniteni. Hanem azokból a javakból csak a haszonvételt és jövedelmet huzhassák, az elsőszülöttségi birtoklás elvesztésének büntetése alatt. Ez a törvénycikkely azonban még a köznemesekre nem terjedt ki, csak az évi L. törvénycikk 43 terjesztette ki a hitbizomány alapítását a köznemességre is: mindenki részére épen tartandó annak joga, hogy [ ], ha [ ] valaki e nemesek közül elsőszülöttséget akar felállitani, eziránt Ő legszentségesb felségéhez folyamodhassék. Mint már említettük, a feudális magyar jogrendszerben különleges szabályok vonatkoztak a városi polgárság tulajdonjogára nézve is. A városokat ugyanis maguk kollektíve nemeseknek tekintették, ezáltal nemesi jószágokkal rendelkezhettek. Elsőként az évi XXXVIII. törvénycikk 44 említ olyan városi polgárokat, akik nemesi jószággal rendelkeznek: a városoknak vagy lakosoknak és polgároknak valamely vármegyében birtokaik és birtokjogaik vannak. A városokban a polgárság vonatkozásában a király főtulajdonjoga nem érvényesült, így magszakadás esetén az ingatlan nem a királyra, hanem a város közösségére szállt. Ami a jobbágyokat illeti, a feudális kor első századaiban, egészen a XVIII. századig szinte mindenféle korlát nélkül szerezhettek tulajdont, kaphattak adománybirtokot (ami által mellesleg nemessé is váltak). A Hármaskönyv a nemesek mellett ismert más ingatlantulajdonosokat (possessionati homines) 45 is. Az évi XXXVI. törvénycikk évi IX. törvénycikk a mágnások idősb fiainak az atyai rendelkezés szerint intézendő örökösödéséről évi L. törvénycikk az elsőszülöttségről és az évi 9. tc. magyarázatáról évi XXXVIII. törvénycikk a nemesek és a szabad királyi városok között való biráskodásról. 45 Hármaskönyv 87. p., I. Rész 23. czim: [ ] akadnak többen, urak, nemesek és országlakosok, tudniillik birtokos emberek (possessionatorum scilicet hominum), kik a királyi jogokat álnokúl, tudniillik vagy zálogczímen vagy erőtelen és sikertelen, avagy királyi jóváhagyást nélkülöző bevallás alapján maguknak követelik és azt koholják [ ], a királyi jog bármely rosszhiszemű birtokos fekvő jószágaiban és birtokjogaiban száz évig tart s ennyi ideig lehet kereset tárgya. 16
17 pedig ismert olyan plebejus embereket, akik pénzen szerzett nemesi pusztákat birtokoltak: Mondják, hogy vannak némely közrendü emberek, a kik pénzen szerzett nemesi puszták birtokában vannak, azoknak haszonvételét szedik, azonban azon a helyen nem laknak, és épen ugy, mint azok, a kik nemesi jogon és mentességgel vannak a földek birtokában, terheket sem akarnak viselni. Ennélfogva, minthogy az álladalom, főképen a közterhekre nézve, azt a jövedelmet nem nélkülözheti, megállapitották, hogy az ilyen nemesi puszták birtokában levő közrendü emberek az egytelkes nemesek módjára viseljék a terheket és e részben kötelesek a vármegyei ispánoknak engedelmeskedni. A XVIII. században azonban a Kúria kimondta, hogy a nem nemes nem szerezhet tulajdont (de incapacitate possessorii), és ezt követően erre hivatkozva a feudális kor végéig a jobbágyok ingatlantulajdont nem szerezhettek. Végül az évi IV. törvénycikk 47 mondta ki, hogy minden bevett felekezethez tartozó Magyarországon nemesi ingatlant szerezhet: Az országban s kapcsolt részeiben született, állandóan lakó, s törvényesen bevett bármely vallású nem-nemes honfiak, általuk bármi czímen eddig szerzett, vagy jövőben szerzendő nemesi javakra nézve nemesség hiánya miatti nem-birhatási ügyúton ezentúl nem háborgattathatnak. A törvénycikk rendelkezése által a nemességet a birtoktól, a birtokot pedig a nemességtől tette függetlenné, vagyis nemesi javakat ezentúl már nem nemesek is szerezhettek. Az István, László vagy Kálmán által kiadott dekrétumok rendelkezéseiből látszik, hogy már első királyainknál is komoly hangsúlyt kapott a fennálló tulajdoni viszonyok védelme méghozzá szigorú közjogi, büntetőjogi szabályok lefektetése által. Nem véletlen, hogy a vagyon ellen elkövetett bűncselekmények (elsősorban lopás vagy rablás) elkövetőire épp a nehezen megszilárduló tulajdoni rend védelme érdekében meglehetősen kemény büntetési nemeket mint pl. akasztás, rabszolga sorba adás vagy testcsonkítás alkalmaztak. 48 A későbbiekben aztán a tulajdoni rend fokozatos megszilárdulását követően már enyhítettek ezeken a szabályokon. 49 Összegezve a magyar feudális tulajdonvédelem rendszerét megállapítható, hogy a kötött feudális tulajdon és az ahhoz kötődő jogintézmények a többi európai országhoz hasonlóan hazánkban is szinte már az államalapítást követő évszázadokban megjelentek, azonban a nyugat-európai államokhoz képest jóval tovább egészen a XIX. század derekáig évi XXXVI. törvénycikk a nemesi puszták birtokában levő közrendü emberek az egytelkes nemesek módjára viseljék a terheket, a különben cselekvőktől vegyék el a pusztákat évi IV. törvény a nemesi javak birhatásának nem-nemesekre kiterjesztéséről 48 László király törvényei például már egyetlen tyúk vagy lúd árát meghaladó értékű lopás esetén is lehetővé tették halálbüntetés kiszabását. 49 Lásd pl. Kálmán törvényeit. 17
18 fenn is maradtak. A tulajdonnak a közjogi szabályozás általi vagyis tág értelemben véve alkotmányos védelme kapcsán a királyi dekrétumok, törvénycikkek mellett a büntetőjogi szabályok által is komoly hangsúlyt kapott a fennálló tulajdoni rend, és ezáltal a királyi hatalom megszilárdítására irányuló állandó jogalkotási törekvés. 6. A tulajdonhoz való jog megjelenése a polgári kor kezdete A felvilágosodás és a polgárosodás nagy eszmeáramlatai a tulajdon intézményét általános társadalomelméleti és filozófia rangra emelték. Már a polgári forradalmak eszmei előkészítésében komoly szerepet játszott a magántulajdon szentségének elmélete is, amely abból kiindulva, hogy a tulajdonától megfosztott, abból kirekesztett egyén nem szabad ember, és ezáltal még a közösségi gondoskodás esetén is kiszolgáltatottá válik, az egyéni szabadság anyagi alapját és legfőbb biztosítékát jelentő tulajdont gyakorlatilag a szabadsággal azonosította. 50 A polgári forradalmak eredményeként kialakult a termelőeszközök feletti tőkés magántulajdon, amelynek eredményeképp az új modern jogrendszer az uralkodó tőkéstulajdonjogi viszonyokra épül fel, amely a bomló feudális társadalom önkényével, jogtalanságával szemben folytatott küzdelem során alakult ki. A polgári forradalmak a korábbiakban már ismertetett nyílt jogegyenlőtlenség évszázadokon át tartó uralmát döntötték meg, megszüntetve ezzel a feudális kiváltságokra alapított, elavult jogrendszereket. Az új termelőmód uralkodóvá válásával, az alapvető termelőeszközök birtoklásának új rendjével megjelenik a magántulajdon szentségének elismerése. Mint azt láthattuk, a korábbi társadalmak joga is védte ugyan a tulajdonjogot, a burzsoá jog azonban minden eddigi jogtól eltérően a korlátlan magántulajdon jogát szentesítette. A magántulajdon szentségének elve alapján a korábbi korlátok között érvényesülő feudális tulajdonjog felszámolásra került, és a polgár a birtokában lévő termelőeszközök felett szabad rendelkezési jogot nyert, ugyanakkor a jog az uralkodó és az alávetett osztály tagjait is egyaránt árutulajdonosnak tekintette, teret engedve ezzel az ún. formális jogegyenlőségnek. 50 Lenkovics: i.m. 58. p. 18
19 6.1. Anglia 51 Angliában a tulajdon alkotmányos védelme kapcsán rögzítenünk kell, hogy az angol alkotmány, mint íratlan alkotmány több száz dokumentumból tevődik össze. 52 Ezek közül kiemelkedő az angol alkotmány alapdokumentumaként tisztelt, 1215-ben kiadott Magna Charta Libertatum, 53 amely már az önkényes kisajátítás elleni védelem egyik korai csírájaként elrendeli, hogy szabad embert birtokából elűzni csak jogszerű ítélet vagy törvény alapján lehetséges. A szabad ember megjelölésből látható, hogy ugyan már a középkor elején megjelennek a modern alapjogokra emlékeztető polgárjogok, ezek azonban még csupán a társadalom egyes kiváltságos és általában kisebbségben lévő rétegeire, azaz jobbára a feudális nemesekre vonatkoznak, és inkább tekinthetők privilégiumnak, mint a mai, modern értelemben vett emberi jognak. Emberi jogokról tulajdonképpen onnantól érdemes csupán beszélni, amikortól ezeket a jogokat univerzálisnak, azaz minden emberre egyformán kiterjedőnek fogadják el. Mint már említettük, mind az ókorban, mind a középkorban megjelentek bizonyos emberi jogokra emlékeztető alapjogok, ám ezek csak egyesek kiváltságaiként, és nem egyetemes érvénnyel jelentkeztek. A modern emberi jogok gondolatának megszületése és kifejlődése hosszú évszázadok alatt ment végbe, mire az első írott alkotmányoknak is alapvető tartalmi elemévé vált. E hosszú történetből kiemelkedik az angol polgári forradalom, amelynek során több Nagy Bill 54 került kiadásra. Ezek szerepe kiemelkedő az alkotmányos jogok, vagyis az alkotmány által elismert emberi jogok, és így a természetjog alapján nyugvó alkotmányosság alapelveinek gyakorlati érvényesítése történetében. Az 1627-es Petition of Rights 55 (Jogok kérvénye vagy Kérelem a jogokért) talán az első olyan alkotmánytörvény, amely bizonyos jogokat általánosan, azaz nem csak valamely társadalmi csoportra értett és követelt. E törvény 51 A szakirodalomban gyakran és kissé pongyolán Anglia megjelöléssel illetik az Egyesült Királyságot, amely tulajdonképpen Nagy-Britanniát és Észak-Írországot foglalja magába. Azonban még Nagy-Britannia sem azonos a tulajdonképpeni Angliával, mivel Angliából, Skóciából és Walesből áll. (Walest I. Edward 1283-ban csatolta Angliához, a független skót királysággal az egyesülés véglegesen 1706-ban jött létre.) Az egyszerűség kedvéért a következőkben az Anglia illetve az angol megjelölést használjuk, leszögezve azonban azt a tényt, hogy jogi szempontból a skót jogrendszer jelentős eltéréseket mutat a tulajdonképpeni angol jogrendszertől. 52 Pl. a világ összes alkotmányait tartalmazó gyűjtemény közel 350 dokumentumot és írott jogszabályt (statute) említ az alkotmány/jog forrásaként. (A. P. Blaustein G. H. Flanz (szerk.): Constitutions of the Countries of the World. Oceana Publications, Inc. Dobbs Ferry, New York, 1983.). 53 A Magna Charta Libertatumot ( nagy szabadságlevél ) I. Földnélküli János adta ki június 15-én. 54 Kovács István: Magyar Alkotmányjog I., JATE Kiadó, Szeged és kk. p. 55 Teljes szövegét lásd Dr. Pulay Gábor: Alkotmányok Amerikai Egyesült Államok, Egyesült Királyság, Német Szövetségi Köztársaság, Francia Köztársaság, Olasz Köztársaság; A Magyar Tudományos Akadémia Államés Jogtudományi Intézete Jogösszehasonlító Osztályának Kiadványai, Budapest, 1972, pp. (A továbbiakban: Pulay: Alkotmányok) 19
20 hoztak. 59 A két elmélet kiindulópontjaként a XVII. század racionalizmus-eszméje szolgálhat, Téglási András: igyekezett védeni a tulajdon szabadságát a királyi önkénnyel szemben a vagyonelkobzás illetve a Parlament jóváhagyása nélküli adókivetés tekintetében, amikor kimondta, hogy valakit csak jogszerű eljárás alapján lehet földjétől vagy birtokától megfosztani, 56 továbbá az alattvalókat adó csak a Parlamentben elfogadott közös egyetértés alapján sujtja. 57 Ha ezt követően még végigtekintünk e kor legjelentősebb dokumentumain, úgymint A nép szerződése (Agreement of the People) vagy a habeas corpus törvények (1679), jól látható, hogy a sérthetetlennek deklarált emberi jogok a polgárság régi követeléseit fejezték ki: a tulajdon (property) és a szabadság (liberty) értékeinek védelmét. E kategóriák önmagukban is gyűjtőfogalmak voltak: a tulajdon szentsége például az ember valamennyi javának, azaz (magán)életének, vagyonának és szerzett jogainak védelmét jelentette. 58 Kérdés, hogy az angol konstitucionalizmus fejlődési vonala mögött milyen eszmetörténeti háttér húzódik. A választ alapvetően két nagy egymásnak ellentmondó elmélet adja meg: az egyik Thomas Hobbes, a másik John Locke nevéhez kötődik. Mindkettejük szerződéses államfelfogásból kiinduló elméletében megjelenik ugyanis a tulajdon államhoz való viszonyának vizsgálata, ám a végkövetkeztetések ellenkező eredményt amelynek célja, hogy a tudományos gondolkodás mintaképeként a természettudományos racionális törvényszerűségeket keresse. Ennek egyik eszmeváltozata a racionális természetjog, amely szerint az embernek vannak olyan jogai és kötelezettségei, amelyek veleszületettek, tértől és időtől függetlenek. Ide tartozik egyebek között az önmegvalósítás, a jogegyenlőség stb. mellett a személyes szabadság és a tulajdon szabadsága, annak abszolút volta (ideértve az öröklési jog kapcsán a végrendelkezés szabadságának jelentőségét is). Természetjogon a klasszikus, ún. világi természetjogot, a XVI. századbeli természetjogi iskolát értjük, amelyet végül a XVII. század során Hugo Grotius foglalt egységbe. Grotius, akit a természetjog atyjaként is szoktak emlegetni, lényegében abból indult ki, hogy az emberi társadalom az emberek társulásával jött létre, s ez a társulás szerződéssel történt, amiben az emberek az őket megilletők jogok egy részéről a közösség 56 Pulay: Alkotmányok 60. p. 57 Pulay: Alkotmányok 59. p. 58 Mezey Barna Szente Zoltán: Európai alkotmány- és parlamentarizmus-történet, Osiris Kiadó, Budapest, 2003, pp. 59 Hobbes és Locke elméletének az alkotmány, mint jogintézmény létrejöttében betöltött szerepéről bővebben lásd pl. Kovács István: Magyar Alkotmányjog I., i.m pp. valamint Kovács István: A szocialista alkotmányfejlődés i.m pp. 20
A történeti alkotmány idõszerûsége 2010. december 18.
A történeti alkotmány idõszerûsége 2010. december 18. "Magyarország országgyûlése mindmáig nem határozta meg a mai magyar államnak sem a történelmileg létezett magyarországi alkotmányos államrendszerekhez,